Bund Deutscher Frauenvereine

Bund Deutscher Frauenvereine, BDF (norsk: Forbundet for tyske kvinneforeninger) ble stiftet i 1894 som en paraplyorganisasjon for den borgerlige kvinnebevegelsen i Tyskland. Den ble tilsluttet International Council of Women i 1897. På det meste hadde BDF over en million medlemmer. Den ble nedlagt ved nasjonalsosialistenes maktovertakelse i 1933. BDF omfattet på det meste en million medlemmer.

Etableringen av BDF var inspirert av kongressen i International Council of Women som ble holdt i forbindelse med verdensutstillingen i Chicago i 1893. I likhet med det amerikanske forbildet, som ble grunnlagt i 1888, la BDF seg på en relativt bred og konsensusorientert linje, med nokså stor vekt på veldedig virksomhet og spørsmål som berørte yrkesaktive kvinner. Medlemmene tilhørte i stor grad den borgerlige middelklassen. Ved stiftelsen avslo BDF å inkludere sosialdemokratiske kvinneforeninger, da de ikke delte sosialdemokratenes samfunnspolitiske syn.

Deutscher Frauenrat ble etablert under navnet Informationsdienst für Frauenfragen i 1951 og forstår seg som en etterfølger av BDF.

Ledere
Auguste Schmidt 1894–1899
Marie Stritt 1899–1910
Gertrud Bäumer 1910–1919
Marianne Weber 1919–1924 (reelt til 1922)
Emma Ender 1924–1931
Agnes von Zahn-Harnack 1931–1933

Se også 

 Helene Lange
 Bertha Pappenheim
 Anita Augspurg
 Anna von Gierke
 Gertrud Bäumer

Referanser 

Tyske organisasjoner
Etableringer i 1894
1894 i Tyskland
Opphør i 1933